དེས་ན་དོན་དངོས་ཚིག་གཏེར་ལས་བཤད་པའི་གཡེར་གཤོང་དགོན་པ་དེ་འདྲ་མང་པོ་ཞིག་ཡོད་དམ་མེད་ཅེ་ན།ག་ལ་ཡོད་མེད་དོ།།གཡེར་གཤོང་ཚང་གིས་བཏབ་པའི་གཡེར་གཤོང་དགོན་དེ་ནི་ངས་གོང་དུ་བཤད་པ་ལྟར་རེབ་གོང་རྫོང་བློན་ཆོས་ཤང་ངམ་གྲོང་བརྡལ་གྱི་མངའ་ཁོངས་སུ་ཡོད་ལ་དེ་ལས་གཞན་འཇམ་དབྱངས་བློ་གྲོས་ཀྱིས་བཏབ་པའི་གཡེར་གཤོང་དགོན་པ་ཞེས་པ་ཞིག་ཡ་རྫི་རྫོངགི་མངའ་ཁོངས་སུ་མེད་དོ།།སྔགས་འཆང་འཇམ་དབྱངས་བློ་གྲོས་ཀྱིས་བསྐྱངས་པའི་ཡ་རྫི་རྫོང་གི་དགོན་པ་ནི་ད་ལྟ་ཡོངས་གྲགས་སུ་བིས་མདོ་དགོན་ཆེན་བྱ་བ་དེ་རེད།དེ་ལ་གཡེར་གཤོང་དགོན་པ་བྱ་བའི་མཚན་ཞིག་ལོ་རྒྱུས་ཐོག་བྱུང་མྱོང་མེད་པ་ངེས་པར་དུ་ཤེས་དགོས་སོ།།